CELEX ID: 32024R2903

--- ENGLISH ---

Document:
$en_document

Summary:
$en_summary

--- DANISH ---

Document:
Den Europæiske Unions 
Tidende
DA
L-udgaven
2024/2903
19.11.2024
RÅDETS FORORDNING (EU) 2024/2903
af 18. november 2024
om fastsættelse for 2025 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2024/257 for så vidt angår visse fiskerimuligheder i andre farvande
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 43, stk. 3,
under henvisning til forslag fra Europa-Kommissionen, og
ud fra følgende betragtninger:
(1)
Rådet skal vedtage foranstaltninger vedrørende fastsættelse og tildeling af fiskerimuligheder, herunder, hvis det er relevant, visse funktionelt tilknyttede betingelser. I henhold til artikel 16, stk. 4, i Europa-Parlamentets og Rådets forordning (EU) nr. 1380/2013 
(
1
)
 skal fiskerimulighederne fastsættes i overensstemmelse med den fælles fiskeripolitiks målsætninger som fastsat i nævnte forordnings artikel 2, stk. 2. I henhold til artikel 16, stk. 1, i forordning (EU) nr. 1380/2013 skal fiskerimulighederne tildeles medlemsstaterne på en sådan måde, at de sikrer de enkelte medlemsstater relativ stabilitet i fiskeriet efter de enkelte bestande eller i de enkelte fiskerier.
(2)
De samlede tilladte fangstmængder (TAC'er) bør derfor i henhold til artikel 3 i forordning (EU) nr. 1380/2013 fastsættes på grundlag af den foreliggende videnskabelige rådgivning under hensyntagen til biologiske og socioøkonomiske konsekvenser, samtidig med at der sikres en retfærdig behandling af fiskerisektorerne og tages hensyn til de holdninger, som er kommet til udtryk under konsultationer med interessenter.
(3)
Europa-Parlamentets og Rådets forordning (EU) 2016/1139 
(
2
)
 fastlægger en flerårig plan for torske-, silde- og brislingebestandene i Østersøen og fiskeriet, der udnytter disse bestande. I henhold til nævnte forordnings artikel 3, stk. 1, skal denne plan bidrage til opfyldelsen af de målsætninger for den fælles fiskeripolitik, der er anført i artikel 2 i forordning (EU) nr. 1380/2013. Navnlig tager planen sigte på at sikre, at udnyttelsen af havets levende biologiske ressourcer genopretter og opretholder populationer af de befiskede arter over de niveauer, der kan give det maksimale bæredygtige udbytte (MSY). Planen har også til formål at bidrage til at sikre, at fiskeri- og akvakulturaktiviteterne er miljømæssigt bæredygtige på lang sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele samt bidrage til fødevareforsyningssikkerheden. Disse målsætninger som yderligere præciseret i artikel 2, stk. 5, litra c) og f), i forordning (EU) nr. 1380/2013 omfatter tilvejebringelse af betingelser for et økonomisk leve- og konkurrencedygtigt fiskerierhverv i fangst- og forarbejdningsleddet og landbaserede fiskerirelaterede aktiviteter samt bidrag til en rimelig levestandard for dem, der er afhængige af fiskeriet, idet der tages hensyn til kystnært fiskeri og socioøkonomiske aspekter.
(4)
Den 31. maj 2024 offentliggjorde Det Internationale Havundersøgelsesråd (ICES) sin årlige bestandsrådgivning for bestandene i Østersøen for 2025. Ifølge ICES forekommer der i langt størstedelen af fiskeriet i Østersøen som minimum en vis grad af sammenblanding mellem bestande. Denne sammenblanding vedrører både bestande, som forvaltes ved hjælp af en TAC, og bestande, der ikke forvaltes ved hjælp af en TAC. Den største grad af sammenblanding forekommer mellem pelagiske arter og demersale arter.
(5)
For 2025 anbefaler ICES nulfangst af sild i den vestlige del af Østersøen, af torsk i den østlige del af Østersøen og af laks i ICES-underafsnit 22-31. ICES anbefaler desuden lave fangstniveauer for torsk i den vestlige del af Østersøen for 2025. Hvis der blev fastsat TAC'er for disse bestande på de niveauer, som ICES har anbefalet, vil forpligtelsen til at lande alle fangster, herunder bifangster fra de pågældende bestande i blandet fiskeri, derfor føre til fænomenet choke species. Torsk fanges som bifangst i alle fiskerier, sild i den vestlige del fanges som bifangst i det målrettede brislingefiskeri, og laks kan blive fanget som bifangst i mange fiskerier. En choke-situation vil især påvirke fartøjer, der fisker efter fladfisk og brisling, hvilket potentielt kan tvinge dem til at indstille fiskeriet i 2025 og føre til en for tidlig lukning af disse fiskerier. På grundlag af data fra Det Europæiske Markedsobservatorium for Fiskevarer og Akvakulturprodukter anslås værdien ved første salg af rødspætte- og brislingefiskeri, der må fanges inden for rammerne af de TAC'er, og som forventes at blive fanget i det relevante respektive område, til henholdsvis 19 900 000 EUR og 400 000 EUR. Mange fiskerier, navnlig kystfiskeri af mindre omfang efter arter, der ikke forvaltes af en TAC, vil også skulle indstille fiskeriet i 2025. For at finde en balance mellem opretholdelse af fiskeriet i betragtning af de potentielt alvorlige socioøkonomiske konsekvenser af at undlade at gøre dette og behovet for at opnå en god biologisk tilstand for disse bestande og under hensyntagen til vanskelighederne ved at fiske alle bestande i et blandet fiskeri på MSY-niveau bør TAC'erne udelukkende bibeholdes for uundgåelige bifangster af sild i den vestlige del af Østersøen, af torsk i den østlige del af Østersøen, af torsk i den vestlige del af Østersøen og af laks i hovedbassinet.
(6)
For så vidt angår torskebestanden i den østlige del af Østersøen anbefaler ICES nulfangst af denne bestand i 2025 for sjette år i træk. Desuden nedjusterede ICES sin vurdering til en forsigtighedsvurdering i kategori 3 på grund af begrænsede data og uoverensstemmelser i visse modelskøn. ICES er dog fortsat fortrøstningsfuld med hensyn til biomassetendenserne for torskebestanden i den østlige del af Østersøen, som har vist en lille stigning. Gydebiomassen ligger dog fortsat et godt stykke under bevarelsesreferencepunktet (B
lim
), under hvilket der kan være nedsat reproduktionsevne. I henhold til artikel 3, stk. 1, i forordning (EU) 2016/1139 og artikel 16, stk. 4, i forordning (EU) nr. 1380/2013 bør indstillingen af det målrettede fiskeri og andre funktionelt tilknyttede afhjælpende foranstaltninger derfor opretholdes og forbuddet mod rekreativt fiskeri udvides til at omfatte hele forvaltningsområdet, med undtagelse af utilsigtede bifangster i ICES-underafsnit 27-32. I henhold til artikel 2, stk. 1, og stk. 5, litra c) og f), i forordning (EU) nr. 1380/2013 bør fiskerimulighederne for uundgåelige bifangster også fastsættes på et lavt niveau for at undgå de socioøkonomiske konsekvenser af at fastsætte fiskerimulighederne til nul.
(7)
For så vidt angår torskebestanden i den vestlige del af Østersøen nedjusterede ICES sidste år sin rådgivning til forsigtighedsbaseret rådgivning på grund af fortsat usikkerhed i rådgivningen og anbefalede ekstremt lave fangstniveauer for 2024 og 2025. Desuden skønnede ICES i 2021, at bestanden faldt til under B
lim
 for 15 år siden og har ligget under B
lim
 lige siden og nåede et historisk lavpunkt i 2022. I henhold til artikel 3, stk. 1, i forordning (EU) 2016/1139 og artikel 16, stk. 4, i forordning (EU) nr. 1380/2013 bør indstillingen af det målrettede fiskeri og andre funktionelt tilknyttede afhjælpende foranstaltninger derfor opretholdes. I henhold til artikel 2, stk. 1, og stk. 5, litra c) og f), i forordning (EU) nr. 1380/2013 bør fiskerimulighederne for uundgåelige bifangster også fastsættes på et lavt niveau for at undgå de socioøkonomiske konsekvenser af at fastsætte fiskerimulighederne til nul.
(8)
For så vidt angår laks i ICES-underafsnit 22-31 har ICES fastholdt sin rådgivning om nulfangst, samtidig med at det for 2025 overvejer muligheden for fortsat målrettet erhvervsfiskeri og rekreativt kystfiskeri om sommeren igen i området nord for breddegrad 59
o
30′N (ICES-underafsnit 29 nord-31) i forhold til ICES-underafsnit 31 i 2024. ICES reducerede imidlertid sin fangstrådgivning, fordi laksens overlevelse efter smolt faldt til et historisk lavt niveau i 2021 og er usikker for 2022, hvilket resulterer i øget usikkerhed om prognosen for udviklingen i bestanden. Desuden er gydevandringen faldet betydeligt siden 2021 og var i 2023 på det klart laveste niveau i tidsserien for den mest produktive lakseflod. Endvidere er der også dødelighed efter genudsætning for vildlaks i rekreativt fiskeri efter fedtfinneklippet laks. I henhold til artikel 16, stk. 4, i forordning (EU) nr. 1380/2013 bør fiskeriområdet og fiskerimulighederne derfor justeres i forhold til 2024 i overensstemmelse med ICES' rådgivning, og de funktionelt tilknyttede afhjælpende foranstaltninger bør opretholdes.
(9)
Den 10. oktober 2024 trak ICES sin rådgivning om laks i Den Finske Bugt tilbage og erklærede, at dets rådgivning fra 2023 for fangståret 2024 derfor er den bedste foreliggende videnskabelige rådgivning. Fiskerimulighederne fastsættes derfor i overensstemmelse hermed.
(10)
For at sikre fuld udnyttelse af kystfiskerimulighederne for laks i ICES-underafsnit 32 bør den begrænsede fleksibilitet mellem områderne for laks mellem ICES-underafsnit 22-31 og ICES-underafsnit 32, som blev introduceret i 2019, bibeholdes.
(11)
Et forbud mod fiskeri efter havørred uden for fire sømil målt fra basislinjerne og en begrænsning af bifangster af havørred til 3 % af den kombinerede fangst af havørred og laks har bidraget til et væsentligt fald i de tidligere høje niveauer af fejlrapportering af fangster i laksefiskeriet, navnlig for så vidt angår havørredfangster. De eksisterende begrænsninger bør derfor bibeholdes for fortsat at sikre lave niveauer af fejlrapportering.
(12)
Foranstaltningerne for rekreativt fiskeri af torsk og laks og foranstaltningerne til bevarelse af havørred- og laksebestande bør være med forbehold af strengere nationale foranstaltninger, jf. artikel 19 og 20 i forordning (EU) nr. 1380/2013.
(13)
For så vidt angår sild i Den Botniske Bugt skønner ICES, at biomassen er vokset, men stadig ligger under det bevarelsesreferencepunkt (B
trigger
), under hvilket der skal træffes passende afhjælpende foranstaltninger for at sikre, at bestanden hurtigt genoprettes til over de niveauer, der kan give MSY. ICES bemærker endvidere, at antallet af og størrelsen på ældre fisk i populationen sandsynligvis ikke vil øges, hvis fiskerimulighederne fastsættes til F
MSY
-værdien. Endelig bemærker ICES, at bestanden sandsynligvis er sårbar over for tab af genetisk mangfoldighed. I henhold til artikel 5, stk. 1, i forordning (EU) 2016/1139 bør fiskerimulighederne fastsættes i overensstemmelse hermed.
(14)
For så vidt angår sild i den vestlige del af Østersøen anbefaler ICES nulfangst af denne bestand for syvende år i træk. ICES har også revideret skønnene for gydebiomassen for de foregående år og skønner, at biomassen stadig kun udgør 60 % af B
lim
 i 2024, selv om den er steget konstant siden 2020. Desuden er rekrutteringen fortsat på et historisk lavt niveau, og biomassen forventes ikke at stige til over B
lim
 i 2026. Under disse omstændigheder bør indstillingen af det målrettede fiskeri bibeholdes, jf. forordning (EU) 2016/1139. I henhold til artikel 2, stk. 1, og stk. 5, litra c) og f), i forordning (EU) nr. 1380/2013 bør fiskerimulighederne for uundgåelige bifangster også fastsættes på et lavt niveau for at undgå de socioøkonomiske konsekvenser af at fastsætte fiskerimulighederne til nul.
(15)
For så vidt angår sild i den centrale del af Østersøen skønner ICES, at bestanden har ligget under B
lim
 det meste af de sidste 30 år. For 2024 skønner ICES, at bestanden som følge af øget vægt pr. alder og en stærk rekruttering i 2022 er steget til over B
lim
, men stadig er langt under B
trigger
. Fangstrådgivningen taler for en stigning i forhold til 2024, men ICES understreger, at rekrutteringsskønnene for 2023 og 2024 er usikre. Desuden er sandsynligheden for, at bestanden vil forblive under B
trigger
 i 2026, stadig 55 %, selv hvis der slet ikke fiskes og på trods af den skønnede positive prognose. I henhold til artikel 5, stk. 1, i forordning (EU) 2016/1139 bør fiskerimulighederne derfor fastsættes i overensstemmelse hermed.
(16)
For så vidt angår sild i Rigabugten vurderer ICES, at biomassen ligger over B
trigger
, og at fiskeritrykket ligger på F
MSY
. I henhold til artikel 4, stk. 3, i forordning (EU) 2016/1139 bør fiskerimulighederne derfor fastsættes i overensstemmelse hermed.
(17)
For så vidt angår rødspætte forekommer der ifølge ICES bifangster af torsk i rødspættefiskeriet. Desuden er udsmidsprocenten for rødspætte steget betydeligt i de seneste år. I henhold til artikel 4, stk. 4, i forordning (EU) 2016/1139 bør disse faktorer derfor tages i betragtning, og fiskerimulighederne for rødspætte bør fastsættes i overensstemmelse hermed.
(18)
For så vidt angår brisling skønner ICES, at biomassen er faldet betydeligt som følge af en historisk lav rekruttering siden 2021, selv om den stadig ligger over B
trigger
. ICES understreger endvidere, at prognosen er baseret på et rekrutteringsskøn, der er optimistisk og usikkert. Dertil kommer, at ingen af fangstscenarierne i F
MSY
-intervallerne sikrer, at sandsynligheden for, at bestandens biomasse falder til under B
lim
 i 2026, er under 5 %. Under disse omstændigheder bør fiskerimulighederne fastsættes i det nedre F
MSY
-interval, og der bør indføres lukning af gydeområder for fiskerier, der anvender aktive redskaber, som en yderligere afhjælpende foranstaltning, der er funktionelt knyttet til fiskerimulighederne, jf. forordning (EU) 2016/1139.
(19)
Udnyttelsen af de fiskerimuligheder, der fastsættes i denne forordning, er underlagt Rådets forordning (EF) nr. 1224/2009 
(
3
)
, særlig artikel 33 vedrørende registrering af fangster og fiskeriindsats og artikel 34 vedrørende indsendelse af data om opbrugte fiskerimuligheder til Kommissionen. Nærværende forordning bør derfor præcisere de koder vedrørende landinger af bestande, som er omfattet af nærværende forordning, og som medlemsstaterne skal anvende, når de indsender data til Kommissionen.
(20)
Artikel 3 og 4 i Rådets forordning (EF) nr. 847/96 
(
4
)
 indeholder bestemmelser om årsbaseret fleksibilitet i forbindelse med kvoter for bestande, der er omfattet af både præventive og analytiske TAC'er. I henhold til nævnte forordnings artikel 2 påhviler det Rådet ved fastsættelsen af TAC'erne at beslutte, hvilke bestande artikel 3 og 4 ikke finder anvendelse på, navnlig på grundlag af deres biologiske tilstand. Artikel 15, stk. 9, i forordning (EU) nr. 1380/2013 giver desuden yderligere årsbaseret fleksibilitet for alle bestande, der er omfattet af landingsforpligtelsen. For at undgå en uforholdsmæssig høj grad af fleksibilitet, der ville underminere opfyldelsen af den fælles fiskeripolitiks målsætninger, bør den årsbaserede fleksibilitet i forbindelse med kvoter i henhold til artikel 3 og 4 i forordning (EF) nr. 847/96 og artikel 15, stk. 9, i forordning (EU) nr. 1380/2013 ikke finde kumulativ anvendelse. Derudover bør anvendelsen af den årsbaserede fleksibilitet i henhold til artikel 15, stk. 9, i forordning (EU) nr. 1380/2013, hvor det er relevant, udelukkes på grundlag af bestandenes biologiske tilstand.
(21)
Biomassen for torskebestanden i den østlige og den vestlige del af Østersøen og for sildebestanden i den vestlige del af Østersøen ligger under B
lim
. For alle disse bestande er kun bifangster og videnskabeligt fiskeri tilladt i 2025. Derfor og i betragtning af den relativt lave modstandsdygtighed i Østersøens økosystem har de medlemsstater, der har en kvoteandel af de relevante TAC'er, forpligtet sig til ikke at anvende den årsbaserede fleksibilitet som fastsat i artikel 15, stk. 9, i forordning (EU) nr. 1380/2013 på disse bestande i 2025, således at fangsterne i 2025 ikke overskrider de relevante TAC'er. Syd for breddegrad 59
o
30′N er biomasserne for næsten alle flodbestande af laks under grænsereferencepunktet for smoltproduktion (R
lim
), og i 2025 er kun bifangster og videnskabeligt fiskeri tilladt. Derfor har de relevante medlemsstater påtaget sig en lignende forpligtelse vedrørende den årsbaserede fleksibilitet for så vidt angår fangster af laks i hovedbassinet i 2025.
(22)
Unionen og Det Forenede Kongerige afholdt bilaterale konsultationer den 16. og 17. oktober 2024 om TAC'en for sperling i ICES-afsnit 3a (Skagerrak-Kattegat), Det Forenede Kongeriges farvande og EU-farvande i ICES-underområde 4 og Det Forenede Kongeriges farvande i ICES-afsnit 2a (Nordsøen) for perioden fra den 1. november 2024 til den 31. oktober 2025. Disse konsultationer blev afholdt i henhold til artikel 498, stk. 2, i handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (»handels- og samarbejdsaftalen«) 
(
5
)
. Unionen deltog i disse konsultationer på grundlag af en nærmere præcisering af Unionens holdning, som Rådet i henhold til artikel 2 i Rådets afgørelse (EU) 2021/1875 godkendte den 15. oktober 2024 
(
6
)
. Unionen og Det Forenede Kongerige nåede til enighed om en TAC baseret på ICES-rådgivningen for sperling i ICES-underområde 4 og ICES-afsnit 3a for denne periode, der blev offentliggjort den 11. oktober 2024. Resultatet af konsultationen blev dokumenteret i den skriftlige protokol, som Unionens og Det Forenede Kongeriges delegationschefer undertegnede den 21. oktober 2024. TAC'en for perioden fra den 1. november 2024 til den 31. oktober 2025 bør derfor fastsættes på det niveau, der er fastsat i nævnte skriftlige protokol.
(23)
Forordning (EU) 2024/257 bør derfor ændres i overensstemmelse hermed.
(24)
For at undgå afbrydelse af fiskeriet bør bestemmelserne i denne forordning vedrørende Østersøen finde anvendelse fra den 1. januar 2025. Denne forordning bør dog af klarhedshensyn finde anvendelse på sperling i Skagerrak-Kattegat og i Nordsøen fra den 1. november 2024 til den 31. oktober 2025, da det er fangstperioden for sperling. Denne forordning bør på grund af sin hastende karakter træde i kraft umiddelbart efter offentliggørelsen i 
Den Europæiske Unions Tidende
 —
VEDTAGET DENNE FORORDNING:
KAPITEL I
GENERELLE BESTEMMELSER
Artikel 1
Genstand
Denne forordning fastsætter fiskerimulighederne for visse fiskebestande og grupper af fiskebestande i Østersøen for 2025 og ændrer visse fiskerimuligheder i andre farvande, som er fastsat ved forordning (EU) 2024/257.
Artikel 2
Anvendelsesområde
Denne forordning finder anvendelse på EU-fiskerfartøjer, der fisker i Østersøen.
Den finder også anvendelse på rekreativt fiskeri, når dette fiskeri udtrykkeligt nævnes i de relevante bestemmelser.
Artikel 3
Definitioner
I denne forordning finder definitionerne i artikel 4 i forordning (EU) nr. 1380/2013 anvendelse.
Desuden forstås ved:
1)
»underafsnit«: Det Internationale Havundersøgelsesråds (ICES') underafsnit af Østersøen som defineret i bilag III til Europa-Parlamentets og Rådets forordning (EF) nr. 218/2009 
(
7
)
2)
»samlet tilladt fangstmængde (TAC)«:
a)
i fiskerier, der er omfattet af den undtagelse fra landingsforpligtelsen, der er fastsat i artikel 15, stk. 4-7, i forordning (EU) nr. 1380/2013, den mængde fisk, der hvert år må landes af hver bestand
b)
i alle andre fiskerier den mængde fisk, der hvert år må fanges af hver bestand
3)
»kvote«: en andel af den TAC, som er tildelt Unionen, en medlemsstat eller et tredjeland
4)
»rekreativt fiskeri«: ikkekommercielt fiskeri, der udnytter havets biologiske ressourcer, herunder til rekreation, turisme eller sport
5)
»analytisk vurdering«: kvantitativ evaluering af udviklingen i en given bestand på grundlag af data om bestandens biologi og udnyttelse, herunder på grundlag af indikatorer som ifølge videnskabelige undersøgelser viser sig at være af den fornødne kvalitet til, at der kan forelægges videnskabelig rådgivning
6)
»analytisk TAC«: en TAC, som der foreligger en analytisk vurdering for
7)
»præventiv TAC«: en TAC, som der ikke foreligger en analytisk vurdering for, og for hvilken der enten foreligger en vurdering baseret på forsigtighedstilgangen eller ikke foreligger nogen vurdering.
KAPITEL II
FISKERIMULIGHEDER
Artikel 4
TAC'er og tildelinger
TAC'erne, kvoterne og, hvis det er relevant, de funktionelt tilknyttede foranstaltninger hertil er fastsat i bilaget.
Artikel 5
Særlige bestemmelser om tildeling af fiskerimulighederne
1.   Den tildeling af fiskerimulighederne mellem medlemsstaterne, der er fastsat ved denne forordning, berører ikke:
a)
udvekslinger i henhold til artikel 16, stk. 8, i forordning (EU) nr. 1380/2013
b)
nedsættelser og omfordelinger i henhold til artikel 37 i forordning (EF) nr. 1224/2009
c)
supplerende landinger tilladt i henhold til artikel 3 i forordning (EF) nr. 847/96 eller artikel 15, stk. 9, i forordning (EU) nr. 1380/2013
d)
tilbageholdte mængder i henhold til artikel 4 i forordning (EF) nr. 847/96 eller overførte mængder i henhold til artikel 15, stk. 9, i forordning (EU) nr. 1380/2013
e)
nedsættelser i henhold til artikel 105, 106 og 107 i forordning (EF) nr. 1224/2009.
2.   De bestande, der er underlagt præventive eller analytiske TAC'er med henblik på forvaltningen fra år til år af TAC'er og kvoter som fastsat i forordning (EF) nr. 847/96, er anført i bilaget til nærværende forordning.
3.   Medmindre andet er fastsat i bilaget til nærværende forordning, finder artikel 3 i forordning (EF) nr. 847/96 anvendelse på bestande, der er underlagt en præventiv TAC, og nævnte forordnings artikel 3, stk. 2 og 3, og artikel 4 finder anvendelse på bestande, der er underlagt en analytisk TAC.
4.   Artikel 3 og 4 i forordning (EF) nr. 847/96 finder ikke anvendelse, hvis en medlemsstat benytter sig af den fleksibilitet fra år til år, der er fastsat i artikel 15, stk. 9, i forordning (EU) nr. 1380/2013.
Artikel 6
Betingelser for landing af fangster og bifangster
De bestande af ikkemålarter inden for sikre biologiske grænser som omhandlet i artikel 15, stk. 8, i forordning (EU) nr. 1380/2013, hvorpå undtagelsen fra pligten til at modregne fangster i de relevante kvoter finder anvendelse, er anført i de relevante TAC-tabeller i bilaget til nærværende forordning.
Artikel 7
Lukninger for at beskytte gydende torsk
1.   Det er forbudt at fiske med enhver form for fiskeredskaber i underafsnit 25 og 26 fra den 1. maj til den 31. august.
2.   Forbuddet i stk. 1 finder ikke anvendelse på følgende:
a)
fiskeri, der udelukkende udøves med henblik på videnskabelige undersøgelser, forudsat at disse undersøgelser gennemføres i overensstemmelse med betingelserne i artikel 25 i Europa-Parlamentets og Rådets forordning (EU) 2019/1241 
(
8
)
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner, flydende langliner, håndliner, pilkeudstyr eller lignende passive redskaber i områder, hvor vanddybden er under 20 meter i henhold til koordinater på det officielle søkort udstedt af de kompetente nationale myndigheder
c)
EU-fiskerfartøjer, der fisker i underafsnit 25 efter pelagiske bestande til direkte konsum og anvender redskaber med en maskestørrelse på højst 45 mm i områder, hvor vanddybden er under 50 meter i henhold til koordinater på det officielle søkort udstedt af de kompetente nationale myndigheder, og hvis landinger sorteres.
3.   Det er forbudt at fiske med enhver form for fiskeredskaber i underafsnit 22 og 23 fra den 15. januar til den 31. marts og i underafsnit 24 fra den 15. maj til den 15. august.
4.   Forbuddet i stk. 3 finder ikke anvendelse på følgende:
a)
fiskeri, der udelukkende udøves med henblik på videnskabelige undersøgelser, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner, flydende langliner, håndliner, pilkeudstyr eller lignende passive redskaber i områder, hvor vanddybden er under 20 meter i henhold til koordinater på det officielle søkort udstedt af de kompetente nationale myndigheder
c)
EU-fiskerfartøjer, der fisker i underafsnit 24 efter pelagiske bestande til direkte konsum og anvender redskaber med en maskestørrelse på højst 45 mm i områder, hvor vanddybden er under 40 meter i henhold til koordinater på det officielle søkort udstedt af de kompetente nationale myndigheder, og hvis landinger sorteres
d)
EU-fiskerfartøjer, der fisker med skrabere efter toskallede bløddyr i underafsnit 22 i områder, hvor vanddybden er under 20 meter i henhold til koordinater på det officielle søkort udstedt af de kompetente nationale myndigheder.
5.   Førerne af EU-fiskerfartøjerne omhandlet i stk. 2, litra b) eller c), og stk. 4, litra b), c) eller d), sikrer, at deres fiskeri til enhver tid kan overvåges af den kompetente medlemsstats kontrolmyndigheder.
Artikel 8
Lukninger for at beskytte gydende brisling i underafsnit 25, 26, 27, 28.2, 29 og 32
1.   Det er forbudt for EU-fiskerfartøjer fra den 1. maj til den 31. juli at fiske efter pelagiske bestande med aktive redskaber i områder uden for 12 sømil målt fra basislinjerne i underafsnit 25, 26, 27, 28.2, 29 og vest for breddegrad 24
o
00'Ø i underafsnit 32.
2.   Forbuddet i stk. 1 finder ikke anvendelse på følgende:
a)
fiskeri, der udelukkende udøves med henblik på videnskabelige undersøgelser, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner, flydende langliner, håndliner, pilkeudstyr eller lignende passive redskaber.
Artikel 9
Foranstaltninger vedrørende rekreativt fiskeri efter torsk i underafsnit 22-32
1.   Rekreativt fiskeri efter torsk er forbudt i underafsnit 22-32. Enhver torsk, der fanges utilsigtet, skal øjeblikkeligt genudsættes i havet.
2.   Uanset stk. 1 kan utilsigtede bifangster af torsk i rekreativt fiskeri efter andre arter i underafsnit 27-32 beholdes.
Artikel 10
Foranstaltninger vedrørende rekreativt fiskeri efter laks i underafsnit 22-31
1.   Rekreativt fiskeri efter laks er forbudt i underafsnit 22-31. Enhver laks, der fanges utilsigtet, skal øjeblikkeligt genudsættes i havet.
2.   Uanset stk. 1 er rekreativt fiskeri efter laks tilladt på følgende kumulative betingelser:
a)
Der må højst fanges og beholdes én fedtfinneklippet laks pr. rekreativ fisker pr. dag.
b)
Rekreative fiskere ophører med at fiske efter laks resten af dagen efter fangsten af den første fedtfinneklippede laks.
c)
Alle fisk af alle fiskearter, der beholdes, skal landes hele.
3.   Uanset stk. 1 er rekreativt fiskeri efter laks nord for breddegrad 59
o
30′N tilladt fra den 1. maj til den 31. august i områder inden for fire sømil målt fra basislinjerne.
4.   Denne artikel finder anvendelse, uden at det berører strengere nationale foranstaltninger, jf. artikel 19 og 20 i forordning (EU) nr. 1380/2013.
Artikel 11
Foranstaltninger til bevarelse af havørred- og laksebestandene i underafsnit 22-32
1.   EU-fiskerfartøjer må i underafsnit 22-32 ikke fiske efter havørred uden for fire sømil målt fra basislinjerne. Ved fiskeri efter laks uden for fire sømil målt fra basislinjerne i underafsnit 32 må bifangster af havørred ikke på noget tidspunkt overstige 3 % af den samlede fangst af laks og havørred, som er om bord eller landet efter hver fangstrejse.
2.   Fiskeri med langliner efter havørred eller laks uden for fire sømil målt fra basislinjerne i underafsnit 22-31 er forbudt.
3.   Denne artikel finder anvendelse, uden at det berører strengere nationale foranstaltninger, jf. artikel 19 og 20 i forordning (EU) nr. 1380/2013.
Artikel 12
Dataoverførsel
Når medlemsstaterne i henhold til artikel 33 og 34 i forordning (EF) nr. 1224/2009 sender Kommissionen data om de mængder, der er fanget eller landet af de enkelte bestande, anvender de de bestandskoder, der er fastsat i bilaget til nærværende forordning.
KAPITEL III
AFSLUTTENDE BESTEMMELSER
Artikel 13
Ændring af forordning (EU) 2024/257
I bilag IA, del B, til forordning (EU) 2024/257 affattes tabel 122 således:
»Tabel 122
Art:
Sperling og dertil knyttede bifangster
Område:
3a; Det Forenede Kongeriges farvande og EU-farvande i 4; Det Forenede Kongeriges farvande i 2a
Trisopterus esmarkii
(NOP/2A3A4.)
År
2024
2025
Analytisk TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Danmark
8 226
(1)(3)
299,722
(5)(6)
Artikel 4 i forordning (EF) nr. 847/96 finder ikke anvendelse.
Tyskland
2
(1)(2)(3)
0,057
(2)(5)(6)
Nederlandene
6
(1)(2)(3)
0,221
(2)(5)(6)
Unionen
8 234
(1)(3)
300,000
(5)(6)
Det Forenede Kongerige
2 058
(2)(3)
100
(2)(5)(6)
TAC
10 292
400
(1)
Op til 5 % af kvoten må bestå af bifangster af kuller og hvilling (OT2/*2A3A4). Bifangster af kuller og hvilling, der modregnes i kvoten i henhold til denne bestemmelse, og bifangster af arter, der modregnes i kvoten i henhold til artikel 15, stk. 8, i forordning (EU) nr. 1380/2013, må tilsammen ikke overskride 9 % af kvoten.
(2)
Kvoten må kun fiskes i Det Forenede Kongeriges farvande og EU-farvande i ICES-område 2a, 3a og 4.
(3)
Må kun fiskes fra den 1. november 2023 til den 31. oktober 2024.
(5)
Udelukkende for bifangster. Direkte fiskeri efter sperling er ikke tilladt under denne kvote.
(6)
Må kun fiskes fra den 1. november 2024 til den 31. oktober 2025.«
Artikel 14
Ikrafttræden og anvendelse
Denne forordning træder i kraft dagen efter offentliggørelsen i 
Den Europæiske Unions Tidende
.
Den finder anvendelse fra den 1. januar til den 31. december 2025. Artikel 13 finder dog anvendelse fra den 1. november 2024 til den 31. oktober 2025.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. november 2024.
På Rådets vegne
NAGY I.
Formand
(
1
)
  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (
EUT L 354 af 28.12.2013, s. 22
, ELI: http://data.europa.eu/eli/reg/2013/1380/oj).
(
2
)
  Europa-Parlamentets og Rådets forordning (EU) 2016/1139 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (
EUT L 191 af 15.7.2016, s. 1
, ELI: http://data.europa.eu/eli/reg/2016/1139/oj).
(
3
)
  Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (
EUT L 343 af 22.12.2009
, s. 1, ELI: http://data.europa.eu/eli/reg/2009/1224/oj).
(
4
)
  Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (
EFT L 115 af 9.5.1996, s. 3
, ELI: http://data.europa.eu/eli/reg/1996/847/oj).
(
5
)
  
            
EUT L 149 af 30.4.2021, s. 10
, ELI: http://data.europa.eu/eli/agree_internation/2021/689(1)/oj.
(
6
)
  Rådets afgørelse (EU) 2021/1875 af 22. oktober 2021 om den holdning, der skal indtages på Unionens vegne i de årlige konsultationer med Det Forenede Kongerige med henblik på at nå til enighed om de samlede tilladte fangstmængder (
EUT L 378 af 26.10.2021, s. 6
, ELI: http://data.europa.eu/eli/dec/2021/1875/oj).
(
7
)
  Europa-Parlamentets og Rådets forordning (EF) nr. 218/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (
EUT L 87 af 31.3.2009, s. 70
, ELI: http://data.europa.eu/eli/reg/2009/218/oj).
(
8
)
  Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (
EUT L 198 af 25.7.2019, s. 105
, ELI: http://data.europa.eu/eli/reg/2019/1241/oj).
BILAG
TAC'ER GÆLDENDE FOR EU-FISKERFARTØJER I OMRÅDER, HVOR DER ER FASTSAT TAC'ER OPDELT EFTER ART OG OMRÅDE
I nedenstående tabeller fastsættes TAC'erne og kvoterne (i ton levende vægt, medmindre andet er angivet) for hver bestand samt de funktionelt tilknyttede foranstaltninger hertil.
Henvisningerne til fiskeriområder er henvisninger til ICES-områder.
Fiskebestandene er anført i alfabetisk rækkefølge efter arternes videnskabelige navne.
Med henblik på anvendelsen af denne forordning opstilles nedenfor en sammenlignende oversigt over de videnskabelige navne og de almindeligt anvendte navne:
Videnskabeligt navn
Alfa-3-kode
Dansk navn
Clupea harengus
HER
Sild
Gadus morhua
COD
Torsk
Pleuronectes platessa
PLE
Rødspætte
Salmo salar
SAL
Atlanterhavslaks
Sprattus sprattus
SPR
Brisling
Tabel 1
Art:
Sild
Område:
Underafsnit 30-31
Clupea harengus
(HER/30/31.)
Finland
54 476
Analytisk TAC
Sverige
11 970
Unionen
66 446
TAC
66 446
Tabel 2
Art:
Sild
Område:
Underafsnit 22-24
Clupea harengus
(HER/3BC+24)
Danmark
110
(1)
Analytisk TAC
Tyskland
435
(1)
Artikel 3, stk. 2 og 3, i forordning (EF) nr. 847/96 finder ikke anvendelse.
Finland
0
(1)
Artikel 4 i forordning (EF) nr. 847/96 finder ikke anvendelse.
Polen
103
(1)
Sverige
140
(1)
Unionen
788
(1)
TAC
788
(1)
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udelukkende udøves med henblik på videnskabelige undersøgelser, rettes mod sild, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241.
Uanset første afsnit er det for EU-fiskerfartøjer med en længde overalt på under 12 meter, som fisker med garn, indfiltringsnet, håndliner, bundgarn eller pilkeudstyr, tilladt at fiske denne kvote. Førerne af disse fiskerfartøjer sikrer, at deres fiskeri til enhver tid kan overvåges af den kompetente medlemsstats kontrolmyndigheder.
Tabel 3
Art:
Sild
Område:
EU-farvande i henhold til underafsnit 25-27, 28.2, 29 og 32
Clupea harengus
(HER/3D-R30)
Danmark
1 845
Analytisk TAC
Tyskland
489
Artikel 3, stk. 2 og 3, i forordning (EF) nr. 847/96 finder ikke anvendelse.
Estland
9 424
Artikel 4 i forordning (EF) nr. 847/96 finder ikke anvendelse.
Finland
18 395
Letland
2 326
Litauen
2 449
Polen
20 898
Sverige
28 055
Unionen
83 881
TAC
Ikke relevant
Tabel 4
Art:
Sild
Område:
Underafsnit 28.1
Clupea harengus
(HER/03D.RG)
Estland
19 227
Analytisk TAC
Letland
22 408
Denne forordnings artikel 6 finder anvendelse.
Unionen
41 635
TAC
41 635
Tabel 5
Art:
Torsk
Område:
EU-farvande i underafsnit 25-32
Gadus morhua
(COD/3DX32.)
Danmark
99
(1)
Præventiv TAC
Tyskland
39
(1)
Artikel 3 i forordning (EF) nr. 847/96 finder ikke anvendelse.
Estland
10
(1)
Finland
8
(1)
Letland
37
(1)
Litauen
24
(1)
Polen
113
(1)
Sverige
100
(1)
Unionen
430
(1)
TAC
Ikke relevant
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udelukkende udøves med henblik på videnskabelige undersøgelser, rettes mod torsk, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241.
Tabel 6
Art:
Torsk
Område:
Underafsnit 22-24
Gadus morhua
(COD/3BC+24)
Danmark
116
(1)
Præventiv TAC
Tyskland
57
(1)
Artikel 3 i forordning (EF) nr. 847/96 finder ikke anvendelse.
Estland
3
(1)
Finland
2
(1)
Letland
10
(1)
Litauen
6
(1)
Polen
31
(1)
Sverige
41
(1)
Unionen
266
(1)
TAC
266
(1)
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udelukkende udøves med henblik på videnskabelige undersøgelser, rettes mod torsk, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241.
Tabel 7
Art:
Rødspætte
Område:
EU-farvande i underafsnit 22-32
Pleuronectes platessa
(PLE/3BCD-C)
Danmark
8 105
Analytisk TAC
Tyskland
900
Denne forordnings artikel 6 finder anvendelse.
Polen
1 697
Sverige
611
Unionen
11 313
TAC
11 313
Tabel 8
Art:
Atlanterhavslaks
Område:
EU-farvande i underafsnit 22-31
Salmo salar
(SAL/3BCD-F)
Danmark
7 209
(1)(2)
Analytisk TAC
Tyskland
802
(1)(2)
Artikel 3, stk. 2 og 3, i forordning (EF) nr. 847/96 finder ikke anvendelse.
Estland
733
(1)(2)(3)
Artikel 4 i forordning (EF) nr. 847/96 finder ikke anvendelse.
Finland
8 989
(1)(2)
Letland
4 585
(1)(2)
Litauen
539
(1)(2)
Polen
2 187
(1)(2)
Sverige
9 743
(1)(2)
Unionen
34 787
(1)(2)
TAC
Ikke relevant
(1)
Antal fisk.
(2)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udelukkende udøves med henblik på videnskabelige undersøgelser, rettes mod laks, forudsat at disse undersøgelser gennemføres i overensstemmelse med betingelserne i artikel 25 i forordning (EU) 2019/1241.
Uanset første afsnit er det tilladt for EU-fiskerfartøjer at fiske denne kvote nord for breddegrad 59
o
30′N i områder inden for fire sømil målt fra basislinjerne i perioden fra den 1. maj til den 31. august.
(3)
Særlig betingelse: Højst 450 individer af denne kvote må fiskes i EU-farvande i underafsnit 32 (SAL/*3D32).
Tabel 9
Art:
Atlanterhavslaks
Område:
EU-farvande i underafsnit 32
Salmo salar
(SAL/3D32.)
Estland
1 040
(1)
Præventiv TAC
Finland
9 104
(1)
Unionen
10 144
(1)
TAC
Ikke relevant
(1)
Antal fisk.
Tabel 10
Art:
Brisling
Område:
EU-farvande i underafsnit 22-32
Sprattus sprattus
(SPR/3BCD-C)
Danmark
13 761
Analytisk TAC
Tyskland
8 718
Denne forordnings artikel 6 finder anvendelse.
Estland
15 979
Finland
7 203
Letland
19 299
Litauen
6 981
Polen
40 957
Sverige
26 602
Unionen
139 500
TAC
Ikke relevant
ELI: http://data.europa.eu/eli/reg/2024/2903/oj
ISSN 1977-0634 (electronic edition)

Summary:
Fiskerimuligheder i Østersøen (2025)
RESUMÉ AF:
Forordning (EU) 2024/2903 om fastsættelse af fiskerimuligheder for visse fiskebestande og grupper af fiskebestande i Østersøen for 2025
HVAD ER FORMÅLET MED FORORDNINGEN?
Forordning (EU) 2024/2903 fastsætter de 
samlede tilladte fangstmængder
 (TAC’er) for 2025, der gælder for fiskerfartøjer i 
Den Europæiske Union
 (EU), som fisker efter visse fiskebestande i Østersøen, med henblik på at forbedre disses bæredygtighed eller hjælpe med genopretning af risikobestande.
Forordningen
 fastsætter begrænsninger for rekreativt fiskeri
1
 af visse arter.
HOVEDPUNKTER
Samlede tilladte fangstmængder og tildelinger
TAC’er for forskellige fiskearter fra Østersøen i 2025 er angivet i bilaget til forordningen.
De fastsatte grænser følger princippet om bæredygtig udnyttelse i overensstemmelse med det maksimale bæredygtige udbytte
2
 og den 
flerårige forvaltningsplan for fiskeri i Østersøen
 (forordning (EU) 
2016/1139
).
De er baseret på den bedste foreliggende videnskabelige rådgivning fra 
Det Internationale Havundersøgelsesråd
 og tager hensyn til biologiske og socioøkonomiske faktorer.
Grænserne fastsættes af EU’s
medlemsstater
 på baggrund af et forslag fra 
Europa-Kommissionen
.
TAC’en for hver enkel art er opdelt i kvoter — andele af den TAC, som er tildelt medlemsstater.
Kvoter for arter
TAC’er for 2025 sammenfattes som følger.
Torsk
 (
Gadus morhua
):
på grund af lave biomasseniveauer fastsætter forordningen TAC’er for bifangster
3
 alene for at muliggøre genopretning af bestandene
fangstbegrænsningerne for de to torskebestande (i den østlige og den vestlige del af Østersøen) reduceres med henholdsvis 
28 %
 og 
22 %
 sammenlignet med 2024
rekreativt fiskeri efter torsk er forbudt i hele området, men forordningen tager højde for utilsigtede bifangster
fiskeri i visse områder er forbudt på visse tidspunkter for at beskytte torskens gydning.
Sild
 (
Clupea harengus
):
fangstbegrænsninger for sild i den centrale del af Østersøen øges med 
108 %
 på baggrund af en forøgelse af det maksimale bæredygtige udbytte på grund af en positiv videnskabelig prognose for bestandens biomasse
fangstbegrænsninger for sild i Rigabugten og sild i Den Botniske Bugt øges med henholdsvis 
10 %
 og 
21 %
på grund af lave biomasseniveauer af sild i den vestlige del af Østersøen bibeholder forordningen 2024 TAC’en for uundgåelige bifangster.
Rødspætte
 (
Pleuronectes platessa
):
rødspættebestandene er sunde, men torsk er en uundgåelig bifangst ved rødspættefiskeri, så TAC-niveauerne forbliver de samme som i 2024.
Brisling
 (
Sprattus sprattus
):
TAC’en reduceres med 
31 %
 for at undgå et fald under bæredygtigt niveau.
Laks 
(
Salmo salar
):
TAC’en reduceres med 
36 %
, men opretholdes for laks i Den Finske Bugt
begrænsningerne for rekreativt laksefiskeri opretholdes.
Ændring til forordning (EU) 2024/257
Forordningen ændrer også forordning (EU) 
2024/257
 (se 
resumé
) i forbindelse med en aftale med Det Forenede Kongerige om fiskerimuligheder efter sperling i Skagerrak-Kattegat og Nordsøen.
HVORNÅR GÆLDER FORORDNINGEN FRA?
Forordningen gælder fra den 
1. januar
 2025
. Bestemmelserne vedrørende sperling i Skagerrak-Kattegat og i Nordsøen gælder dog fra den 
1. november
 2024
 til den 
31. oktober
 2025
.
BAGGRUND
For yderligere oplysninger henvises til:
Aftale opnået om fiskerimuligheder i Østersøen for 2025
 (Europa-Kommissionen).
VIGTIGE BEGREBER
Rekreativt fiskeri.
 Ikkekommercielt fiskeri, der udnytter havets biologiske ressourcer.
Maksimalt bæredygtigt udbytte.
 Det største udbytte (den største fangst), som kan tages fra bestanden af en art over en ikke nærmere bestemt periode uden af bringe dens overlevelse i fare.
Bifangst.
 Utilsigtet fangst af uønskede fisk og marine arter.
HOVEDDOKUMENT
Rådets forordning (EU) 
2024/2903
 af 
18. november
 2024
 om fastsættelse for 2025 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2024/257, for så vidt angår visse fiskerimuligheder i andre farvande (EUT 
L, 2024/2903
, 
19.11.2024
).
TILHØRENDE DOKUMENTER
Rådets forordning (EU) 
2024/257
 af 
10. januar
 2024
 om fastsættelse for 2024, 2025 og 2026 af fiskerimuligheder for visse fiskebestande gældende for EU-farvande og for EU-fiskerfartøjer i visse andre farvande og om ændring af forordning (EU) 2023/194 (EUT 
L, 2024/257
, 
11.1.2024
).
Efterfølgende ændringer til forordning (EU) 2024/257 er blevet indarbejdet i grundteksten. Denne 
konsoliderede udgave
 har ingen retsvirkning.
Europa-Parlamentets og Rådets forordning (EU) 
2016/1139
 af 
6. juli
 2016
 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (EUT 
L 191
 af 
15.7.2016
, 
s. 1
).
Se den 
konsoliderede udgave
.
Europa-Parlamentets og Rådets forordning (EU) nr. 
1380/2013
 af 
11. december
 2013
 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT 
L 354
 af 
28.12.2013
, 
s. 22
).
Se den 
konsoliderede udgave
.
Rådets forordning (EF) nr. 
1224/2009
 af 
20. november
 2009
 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT 
L 343
 af 
22.12.2009
, 
s. 1
).
Se den 
konsoliderede udgave
.
Rådets Forordning (EF) nr. 
847/96
 af 
6. maj
 1996
 om supplerende betingelser for forvaltningen af TAC og kvoter fra år til år (EFT 
L 115
 af 
9.5.1996
, 
s. 3
).
Se den 
konsoliderede udgave
.
seneste ajourføring 
18.3.2025